
«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին, ինչպես նաև «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 6-րդ կետին համապատասխան՝ Հայաստանի Հանրապետության կառավարությունը    ո ր ո շ ու մ     է.
1. Եգիպտոսում գտնվող քաղաքացիների Հայաստան տեղափոխման ծառայությունների  իրականացման համար Հայաստանի Հանրապետության 2019 թվականի պետական բյուջեով նախատեսված  Հայաստանի Հանրապետության կառավարության պահուստային ֆոնդի հաշվից  Հայաստանի Հանրապետության տարածքային կառավարման և ենթակառուցվածքների նախարարությանը՝  ինն ամսում հատկացնել 5,838.6 հազ. դրամ (բյուջետային ծախսերի տնտեսագիտական դասակարգման «ընդհանուր բնույթի այլ ծառայություններ» հոդվածով):
2. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի  և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» Հայաստանի Հանրապետության կառավարության N 1515-Ն որոշման մեջ կատարել փոփոխություններ և լրացումներ` համաձայն NN 1,2, 3 և 4 հավելվածների:
3. Սահմանել, որ սույն որոշման 1-ին կետով նախատեսված հատկացումների հաշվին ծառայությունների ձեռքբերումն իրականացվում է «Գնումների մասին» ՀՀ օրենքի 23-րդ հոդվածի 1-ին մասի 2-րդ կետի հիման վրա մեկ անձից գնման ձևով, չկիրառելով ՀՀ կառավարության 2017թ. մայիսի 4-ի N 526-Ն որոշմամբ հաստատված կարգի 21-րդ կետի    1-ին ենթակետի «դ» պարբերության, 32-րդ կետի 5-րդ ենթակետի, 43-րդ, 44-րդ և 71-րդ կետերի, ինչպես նաև ՀՀ կառավարության 2017թ. ապրիլի 6-ի N 386-Ն որոշման 2-րդ կետի 1-ին ենթակետի պահանջները:

